जाट आंदोलन 7वें दिन भी जारी, रेल यातायात बाधित  
रेल सेवाओं के बाधित रहने से कई मार्गों पर यात्रा करने वाले लोगों को काफी कठिनाईयों का सामना करना पड़ रहा है।
सरकारी नौकरियों में आरक्षण की मांग कर रहे जाटों का प्रदर्शन सातवें दिन भी जारी रहने से हिसार के आसपास रेल सेवाएं बाधित रहीं।  अधिकारियों ने कहा कि हिसार-जाखल, हिसार-भिवानी और हिसार-सदलपुर रेल लाइनों पर यातायात बाधित रहा क्योंकि जाट आरक्षण संघर्ष समिति इन मार्गों की रेल पटरियों पर पांच मार्च से ही धरना दे रहा है।  संगठन के एक प्रवक्ता ने कहा कि सरकार द्वारा उनकी मांगें माने जाने तक धरना जारी रहेगा।  बहरहाल, रेल सेवाओं के बाधित रहने से इन मार्गों पर यात्रा करने वाले लोगों को काफी कठिनाईयों का सामना करना पड़ रहा है।  जाट ओबीसी श्रेणी के तहत केंद्र सरकार की नौकरियों में 27 फीसदी आरक्षण की मांग कर रहे हैं।